Jonas Vingegaard tager fra Spanien med tre etapesejr og en samlet sejr i O Gran Camiño. Det står klart efter søndagen afsluttende enkeltstart, og derfor var hovedpersonen selv sagt ét stort smil, da han blev interviewet. - Det har været et godt løb for os. Tre etapesejre og samlet sejr gør mig selvfølgelig glad. Det er holdet også. Jeg synes, vi kan tage glade herfra. - Det er virkelig et fedt løb. Jeg har nydt det, selvom vi har været udfordret af vejret. Jeg kan lide området og løbet, siger han i vinderinterviewet. Vingegaard bliver desuden spurgt, hvem han dedikerer sejren til. - Det er selvfølgelig en sejr til min kæreste og min datter. De støtter mig altid, og de betyder alt for mig. Top-3 på 4. etape 1. Jonas Vingegaard 2. Rohan Dennis +35" 3. William Barta +59" Top-3 samlet 1. Jonas Vingegaard 2. Jesús Herrada +2'30" 3. Ruben Guerreiro +2'48" Næste opgave for Jonas Vingegaard er Paris-Nice, der begynder den 5. marts. Her venter en spændende duel mod en lige så formstærk Tadej Pogacar.

Opsummering:
Danskeren dedikerede igen sejren til sin familie.